CELEX: 32011D0626
Language: lt
Date: 1316649600000
Title: 2011/626/ES: 2011 m. rugsėjo 22 d. Komisijos įgyvendinimo sprendimas, kuriuo Čekijos Respublikai, Liuksemburgo Didžiajai Hercogystei ir Austrijos Respublikai leidžiama taikyti Europos Parlamento ir Tarybos reglamento (EB) Nr. 762/2008 dėl valstybių narių akvakultūros statistikos pateikimo leidžiančią nukrypti nuostatą (pranešta dokumentu Nr. C(2011) 6533)

23.9.2011   
            
            
               LT
            
            
               Europos Sąjungos oficialusis leidinys
            
            
               L 246/33
            
         KOMISIJOS ĮGYVENDINIMO SPRENDIMAS
   2011 m. rugsėjo 22 d.
   kuriuo Čekijos Respublikai, Liuksemburgo Didžiajai Hercogystei ir Austrijos Respublikai leidžiama taikyti Europos Parlamento ir Tarybos reglamento (EB) Nr. 762/2008 dėl valstybių narių akvakultūros statistikos pateikimo leidžiančią nukrypti nuostatą
   (pranešta dokumentu Nr. C(2011) 6533)
   (Tekstas autentiškas tik čekų, prancūzų ir vokiečių kalbomis)
   (2011/626/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. liepos 9 d. Europos Parlamento ir Tarybos reglamentą (EB) Nr. 762/2008 dėl valstybių narių akvakultūros statistikos pateikimo ir panaikinantį Tarybos reglamentą (EB) Nr. 788/96 (1), ypač į jo 8 straipsnio 1 dalį,
   kadangi:
   
               (1)
            
            
               pagal Reglamento (EB) Nr. 762/2008 8 straipsnį, jeigu įtraukiant statistinius duomenis apie tam tikrą akvakultūros veiklos sektorių kiltų pernelyg didelių problemų, Komisija gali leisti valstybei narei į pateikiamus nacionalinius duomenis neįtraukti to sektoriaus duomenų arba naudoti apskaičiavimo metodus, naudojamus pateikiant duomenis apie didesnę nei 10 % visos produkcijos dalį;
            
         
               (2)
            
            
               Čekijos Respublika, Liuksemburgo Didžioji Hercogystė ir Austrijos Respublika pateikė prašymus taikyti leidžiančias nukrypti nuostatas;
            
         
               (3)
            
            
               Čekijos Respublikos, Liuksemburgo Didžiosios Hercogystės ir Austrijos Respublikos pateikta informacija patvirtina, kad turėtų būti leidžiama taikyti nukrypti leidžiančias nuostatas;
            
         
               (4)
            
            
               šiame sprendime nurodytos priemonės atitinka Žemės ūkio statistikos nuolatinio komiteto, įsteigto Tarybos sprendimu 72/279/EEB (2), nuomonę;
            
         
               (5)
            
            
               šiame sprendime nurodytos priemonės papildo 2010 m. vasario 9 d. Komisijos sprendimą 2010/76/ES Čekijai, Vokietijai, Graikijai, Austrijai, Lenkijai, Portugalijai ir Slovėnijai suteikti pereinamąjį laikotarpį Europos Parlamento ir Tarybos reglamentui (EB) Nr. 762/2008 dėl valstybių narių akvakultūros statistikos pateikimo įgyvendinti (3),
            
         PRIĖMĖ ŠĮ SPRENDIMĄ:
   1 straipsnis
   1.   Čekijos Respublikai leidžiama teikti tik apskaičiuotus kiekvienos rūšies, išskyrus Cyprinus carpio (paprastąjį karpį), duomenis laikotarpiui, kuris baigiasi 2012 m. gruodžio 31 d.
   2.   Ši leidžianti nukrypti nuostata taikoma 2009–2011 ataskaitiniams metams.
   2 straipsnis
   1.   Liuksemburgo Didžiajai Hercogystei leidžiama taikyti leidžiančią nukrypti nuostatą dėl viso akvakultūros sektoriaus statistinių duomenų teikimo laikotarpiui, kuris baigiasi 2012 m. gruodžio 31 d.
   2.   Ši leidžianti nukrypti nuostata taikoma 2008–2011 ataskaitiniams metams.
   3 straipsnis
   1.   Austrijos Respublikai leidžiama teikti tik apskaičiuotus kiekvienos rūšies produkcijos vertės ir kiekvienos rūšies žuvidėse ir veisyklose gautos produkcijos duomenis laikotarpiui, kuris baigiasi 2012 m. gruodžio 31 d.
   2.   Ši leidžianti nukrypti nuostata taikoma 2011 ataskaitiniams metams.
   4 straipsnis
   1.   Šis sprendimas skirtas Čekijos Respublikai, Liuksemburgo Didžiajai Hercogystei ir Austrijos Respublikai, ir joms bus apie jį pranešta.
   2.   Šis sprendimas įsigalioja gavus tokį pranešimą.
   
      Priimta Briuselyje 2011 m. rugsėjo 22 d.
      
         
            Komisijos vardu
         
         Olli REHN
         
            Komisijos narys
         
      
   
   
      (1)  OL L 218, 2008 8 13, p. 1.
   
      (2)  OL L 179, 1972 8 7, p. 1.
   
      (3)  OL L 37, 2010 2 10, p. 70.